Nemam Ghafouri

Si Nemam Ghafouri (25 Disyembre 1968 - 1 Abril 2021) namundag sa Iraq, sarong Swedish Kurdis medikal na doktor. Midbid sya sa pagtabang sa mga biktimang Yazidi kan Islamic State of Iraq asin Levant (ISIL).

 Buhay 
Si Nemam Ghafouri namundag kan 25 Disyembre 1968 sa rehiyon nin Chnarok kan Iraq (ngunyan Rehiyon Kurdistan) ki Mahmoud Agha Kaka Ziad Ghafouri, sarong komandante, asin ki Gulzar Hassan Jalal, na nagtao nin mga pagkakan asin amunisyon sa mga rebeldeng grupo. Si Ghafouri igwa nin 10 tugang asin nagdakula harani sa Tehran asin sa Naqadeh, sa Probinsya nin Iran sa Sulnopan na Azerbaijan. Kan dekada nin 1980, nagbalyo an pamilya sa Stockholm bilang mga bakwit. Dangan nag - adal sya nin medisina si Ghafouri sa Unibersidad nin Pécs, Hungary, asin sa Unibersidad nin Umeå sa amihanan na Sweden, asin nag - espesyalisar bilang cardiothoracic surgeon.Arraf, Jane (7 April 2021). "Nemam Ghafouri, Doctor Who Aided Yazidis in Iraq, Dies at 52". The New York Times. ISSN 0362-4331. Retrieved 15 May 2021.

Karera

Nagpartisipar sya sa pagtabang sa Ethiopia asin sa India. Sa rehiyon kan Kurdistan sa Iraq, si Ghafouri nagkonduktar nin epidemiological survey sa mga nakaligtas sa sona kun hain an gera. Parte sya kan nagpaparalakop na pagtau nin ayuda, arog kan misyon sa Iran tangani na tabangan an mga nakaligtas sa linog. Kan an ISIL nagpuon an panggagadan sa mga Yazidi kan gera sa Iraq, nagtabang si Ghafouri sa mga refugee na nagkarulugadan asin nagkaigwa nin labing takot asin nagi nyang panginot na misyon ini. Pigpundar nya man an Joint Help for Kurdistan, sarong organisasyon na nagtatabang asin naghaman nin klinika sa saro sa mga kampo, kan Abril 2021. Ribo sa mga daing maistaran na pamilya an nagpipirmi pa igdi. 
Kan Marso 2021, sya naggibo nin paagi na makapaghirilingan utro an doseng mga aki, na yaraun kaidto sa ampunan sa ultanan kan Syria asin Iraq, kaiba an saindang mga ina. Idtong mga ina kaining mga aki nagin biktima nin panlulubos kan mga taga-ISIL. Kan sinda makabalik sa Iraq, si mga gurang na Yazidi pigpwersa sinda na bayaan na an mga aki na ini.

Susugan